**Etäopetus Suomessa koronapandemian aikana** on ollut lähinnä toimenpide, joka osaltaan on pyritty hillitsemään koronaviruksen leviämistä Suomessa. Suomessa suljettiin koulut noin kahdeksi kuukaudeksi maalis-toukokuussa 2020. Suomen hallitus avasi koulut toukokuussa 2020 pariksi viikoksi. Syksyllä-keväällä 2020–2021 kouluja oli etäopetuksessa alueittain, tautitilanteen niin vaatiessa.

Koulujen sulkeminen 16. maaliskuuta
-----------------------------------

Suomen valtioneuvoston 16. maaliskuuta 2020 tekemän päätöksen mukaisesti kaikki Suomen peruskoulut sekä oppilaitokset suljettiin 18. maaliskuuta 2020 koronaviruspandemian vuoksi ja opiskelijat siirtyivät etäopetukseen. Poikkeuksena olivat ne peruskoulun 1.–3. luokkien oppilaat, joiden vanhemmat työskentelivät yhteiskunnan kannalta kriittisillä aloilla. Lisäksi kevään ylioppilastutkinnon viimeiset kokeet suoritettiin 18.–20. maaliskuuta.

Koulujen avaaminen keväällä 2020
--------------------------------

29. huhtikuuta 2020 valtioneuvosto teki päätöksen varhaiskasvatuksen ja peruskoulujen avaamisesta lähiopetukselle porrastetusti 14. toukokuuta 2020 alkaen, mutta toisen asteen koulutuksen ja korkeakoulujen osalta ei vielä tehty päätöstä. Kouluissa noudatettiin kuitenkin koronavirusepidemian vuoksi edelleen erityisjärjestelyjä. Opetus voitiin esimerkiksi järjestää vuoroissa niin, että osa oppilaista oli koulussa aamupäivällä, osa iltapäivällä, ja oppilaita oli samassa tilassa normaalia vähemmän. Perinteistä kevätjuhlaa ei järjestetty.

4. toukokuuta 2020 valtioneuvosto teki päätöksen toisen asteen oppilaitosten ja korkeakoulujen avaamisesta lähiopetukselle hallitusti ja porrastetusti 14. toukokuuta alkaen. Hallitus kuitenkin suositteli näissä oppilaitoksissa etäopetuksen jatkamista.

Alueittaisia etäopetusjaksoja tautitilanteen mukaan
---------------------------------------------------

Syksyllä 2020 ja talvella 2021 eri alueilla koulut siirtyivät monesti viikoksi-kolmeksi etäopetukseen, jos koulussa todettiin koronavirustapauksia ja/tai tautitilanne oli paha.

3. joulukuuta 2020 Helsingin, Espoon ja Vantaan toisen asteen oppilaitokset siirtyivät etäopetukseen.

8.–28. maaliskuuta 2021 Suomen peruskoulujen yläluokat ja toisen asteen oppilaitokset olivat valtioneuvoston päätöksen nojalla etäopetuksessa pahentuneen koronavirustilanteen takia. Peruskoulujen yläluokkien ja toisen asteen oppilaitosten etäopetusta jatkettiin muun muassa Etelä-Karjalan, Helsingin ja Uudenmaan ja Päijät-Hämeen sekä Varsinais-Suomen sairaanhoitopiirien alueilla 11. huhtikuuta asti.

Lähteet
-------

1. 1 2  Vähäsarja, Sari: Koulut kiinni keskiviikosta lähtien – "Hyvin on asiasta keskusteltu, mutta säätämistä riittää", sanoo kokkolalaisrehtori *Yle Uutiset*.  16.3.2020. Viitattu 1.5.2020.
2. ↑  Strömberg, Jari: Näin hallitus päätti kouluista: Koulut alkavat porrastetusti 14.5. alkaen – katso vastaukset keskeisiin kysymyksiin *Yle Uutiset*.  29.4.2020. Viitattu 1.5.2020.
3. ↑  Matti Koivisto & Tulikukka de Fresnes: Kouluihin palataan toukokuun 14. päivä alkaen – erityisjärjestelyillä pyritään pienentämään koronaviruksen riskiä *Yle Uutiset*.  29.4.2020. Viitattu 2.5.2020.
4. ↑  Konttinen, Matti: Näiden rajoitusten purkamisesta ja jatkamisesta hallitus päätti – katso koko lista tästä *Yle Uutiset*.  4.5.2020. Viitattu 4.5.2020.
5. ↑  Lentävänniemen koko koulu siirtyy etäopetukseen maanantaina 22.3.2021 *www.tampere.fi*. Viitattu 24.3.2021.
6. ↑  Tredu siirtyy kolmeksi viikoksi etäopetukseen 8.3. alkaen *www.tampere.fi*. Viitattu 24.3.2021.
7. ↑  Pirkanmaa ei aio siirtyä etäopetukseen *Ilta-Sanomat*.  26.2.2021. Viitattu 24.3.2021.
8. 1 2  Koronavirus | Kallion ala-asteen oppilaista 200 siirtyy etäopetukseen koulussa todettujen koronatapausten vuoksi *Helsingin Sanomat*.  19.3.2021. Viitattu 24.3.2021.
9. ↑  Useat alueet siirtyivät koronan leviämisvaiheeseen – katso suurimpien kaupunkien tuoreet rajoitukset ja suositukset *Yle Uutiset*.  30.11.2020. Viitattu 2.12.2020.
10. ↑  Hallitus linjasi korona-alueille sulun – "Vähän pelottaa, että loppuuko tämä ikinä", sanoo jyväskyläläinen Kirsi Myyryläinen *Yle Uutiset*.  25.2.2021. Viitattu 25.2.2021.
11. ↑  Liikkumisrajoitukset ajoivat seinään, mutta baareja, keikkoja, busseja ja lähiopiskelua koskevat yhä nämä rajoitukset *Yle Uutiset*.  1.4.2021. Viitattu 1.4.2021.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Koronaviruspandemia 2019– |
| --- |
|  |
| Virus | 
* SARS-CoV-2
* koronavirukset

 |
|  |
| Sairaus | 
* COVID-19
* COVID-19-näytteenotto
* rokote
* COVID-19 eläimillä
* COVID-19:n pitkäaikaiset ja pysyvät vaikutukset

 |
|  |
| Suomessa | 
* koronaviruspandemia Suomessa
* aikajana
* toimenpiteet
* strategia
* etäopetus

 |
|  |
| Muuta | 
* tapahtumahistoria
* *M/S Diamond Princess*
* Zhong Nanshan
* infodemia
* salaliittoteoriat
* raskauden aikana
* matkailijan koronatesti

 |
|  |
| Muissa maissa | 
* Alankomaat
* Argentiina
* Belgia
* Benin
* Brasilia
* Espanja
* Fidži
* Islanti
* Intia
* Iran
* Italia
* Itävalta
* Japani
* Kiina
* Kreikka
* Kolumbia
* Meksiko
* Norja
* Papua-Uusi-Guinea
* Peru
* Pohjois-Korea
* Puola
* Ranska
* Ruotsi
* Saksa
* Tanska
* Taiwan
* Tšekki
* Turkki
* Ukraina
* Valko-Venäjä
* Venäjä
* Viro
* Yhdistynyt kuningaskunta
* Yhdysvallat

 |

 |